
(Īpašā likumdošanas procedūra – apspriešanās)
Eiropas Parlaments,
–	ņemot vērā Komisijas priekšlikumu Padomei (COM(2023)0532),
–	ņemot vērā Līguma par Eiropas Savienības darbību 115. pantu, saskaņā ar kuru Padome ar to ir apspriedusies (C9‑0341/2023),
–	ņemot vēra Budžeta komitejas budžeta izvērtējumu,
–	ņemot vērā pamatotos atzinumus, kurus saskaņā ar Protokolu Nr. 2 par subsidiaritātes principa un proporcionalitātes principa piemērošanu iesniedzis Zviedrijas Riksdāgs, Maltas parlaments un Īrijas parlaments un kuros norādīts, ka leģislatīvā akta projekts neatbilst subsidiaritātes principam,
–	ņemot vērā Reglamenta 84. un 58. pantu,
	ņemot vērā Ekonomikas un monetārās komitejas ziņojumu (A10-0194/2025),
1.	apstiprina grozīto Komisijas priekšlikumu;
2.	tādēļ aicina Komisiju grozīt savu priekšlikumu saskaņā ar Līguma par Eiropas Savienības darbību 293. panta 2. punktu;
3.	aicina Padomi informēt Parlamentu, ja tā ir paredzējusi izmaiņas Parlamenta apstiprinātajā tekstā;
4.	prasa Padomei vēlreiz ar to apspriesties, ja tā ir paredzējusi būtiski grozīt Komisijas priekšlikumu;
5.	uzdod priekšsēdētājai nosūtīt Parlamenta nostāju Padomei, Komisijai un dalībvalstu parlamentiem.

Grozījums Nr.		1
Direktīvas priekšlikums
1. apsvērums
	

	Komisijas ierosinātais teksts
	Grozījums

	(1)	Savienībā pašlaik nav vienotas pieejas uzņēmumu nodokļu bāzes aprēķināšanai. Tāpēc Savienības uzņēmumiem ir pienākums ievērot atšķirīgu uzņēmumu ienākuma nodokļa sistēmu katrā dalībvalstī, kurā tie darbojas.
	(1)	Savienībā pašlaik nav vienotas pieejas uzņēmumu nodokļu bāzes aprēķināšanai. Tāpēc Savienības uzņēmumiem ir pienākums ievērot atšķirīgu uzņēmumu ienākuma nodokļa sistēmu katrā dalībvalstī, kurā tie darbojas. Piemēram, saskaņā ar 2024. gada ziņojumu par nodokļu uzlikšanu 2023. gadā ar tiesību aktiem noteiktā uzņēmumu ienākuma nodokļa likme dalībvalstīs svārstījās robežās no 10 % līdz 31,5 % (un robežās no 9 % līdz 29 %, ņemot vērā valdību ieviestās nodokļu atbalsta shēmas).



Grozījums Nr.		2
Direktīvas priekšlikums
2. apsvērums
	

	Komisijas ierosinātais teksts
	Grozījums

	(2)	Tas, ka Savienībā līdzās pastāv 27 dažādas uzņēmumu ienākuma nodokļa sistēmas, sarežģī nodokļu saistību izpildi un rada nevienlīdzīgus konkurences apstākļus uzņēmumiem. Šī problēma ir kļuvusi aktuālāka, jo ekonomikas globalizācija un digitalizācija ir būtiski mainījušas priekšstatu par sauszemes robežām un uzņēmējdarbības modeļiem. Lai gan valdības ir mēģinājušas pielāgoties šai jaunajai realitātei, sadrumstaloti dalībvalstu atbildes pasākumi ir radījuši vēl lielākus iekšējā tirgus izkropļojumus. Dažādie tiesiskie regulējumi nenovēršami noved pie atšķirīgas nodokļu administrēšanas prakses arī dalībvalstīs. Tas bieži vien ir saistīts ar ilgstošām procedūrām, kam raksturīga neparedzamība un nekonsekvence, kā arī augstas atbilstības nodrošināšanas izmaksas.
	(2)	Tas, ka Savienībā līdzās pastāv 27 dažādas uzņēmumu ienākuma nodokļa sistēmas, sarežģī nodokļu saistību izpildi un rada nevienlīdzīgus konkurences apstākļus uzņēmumiem, kā arī var novest pie nodokļu dubultas uzlikšanas, nodokļu apiešanas un nodokļu dubultas neuzlikšanas. Saskaņā ar 2024. gada ziņojuma par nodokļu uzlikšanu  tiek lēsts, ka uzņēmumu peļņas novirzīšanas dēļ zaudētie ieņēmumi atbilst 20 % no kopējiem 2022. gadā Savienībā iekasētajiem uzņēmumu ienākuma nodokļa ieņēmumiem, t. i., aptuveni 100 miljardi EUR nominālā izteiksmē. Šīs parādības ir kļuvušas vēl aktuālākas, jo ekonomikas globalizācija un digitalizācija ir būtiski mainījušas priekšstatu par sauszemes robežām un uzņēmējdarbības modeļiem. Lai gan valdības ir mēģinājušas pielāgoties šai jaunajai realitātei, sadrumstaloti dalībvalstu atbildes pasākumi ir radījuši vēl lielākus iekšējā tirgus izkropļojumus. Dažādie tiesiskie regulējumi nenovēršami noved pie atšķirīgas nodokļu administrēšanas prakses arī dalībvalstīs. Tas bieži vien ir saistīts ar ilgstošām procedūrām, kam raksturīga neparedzamība un nekonsekvence, kā arī augstas atbilstības nodrošināšanas izmaksas, un tas var ietekmēt pārrobežu investīcijas. Šāda sarežģītība var kavēt uzņēmējdarbības paplašināšanos iekšējā tirgū, kas nelabvēlīgu ietekmētu inovācijas, konkurētspēju un darbavietas. Tādēļ ir nepieciešama vienota pieeja, lai ne tikai nodrošinātu taisnīgu un efektīvu nodokļu uzlikšanu, bet arī pastiprinātu to uzņēmumu integritāti un konkurētspēju, kuru darbība notiek iekšējā tirgū.



Grozījums Nr.		3
Direktīvas priekšlikums
3. apsvērums
	

	Komisijas ierosinātais teksts
	Grozījums

	(3)	Lai gan uzņēmumu ienākuma nodokļa sistēmu struktūra atšķiras, to pamatiezīmes ir līdzīgas, jo tās paredz noteikumus, ar kuriem ir plānots sasniegt vienu un to pašu mērķi, t. i., izveidot nodokļu bāzi uzņēmumiem. Šajā sakarā uzņēmumiem, kas darbojas iekšējā tirgū, būtu svarīgi, lai dalībvalstis ieviestu kopēju tiesisko regulējumu, lai saskaņotu uzņēmumu ienākuma nodokļa sistēmu pamatiezīmes nolūkā vienkāršot nodokļu noteikumus un nodrošināt godīgu konkurenci.
	(3)	Lai gan uzņēmumu ienākuma nodokļa sistēmu struktūra atšķiras, to pamatiezīmes ir līdzīgas, jo tās paredz noteikumus, ar kuriem ir plānots sasniegt vienu un to pašu mērķi, t. i., izveidot nodokļu bāzi uzņēmumiem. Šajā sakarā, lai veicinātu iekšējā tirgus pareizu darbību, uzņēmumu ienākuma nodokļu vidi Eiropas Savienībā būtu jāveido saskaņā ar principu, kas paredz, ka uzņēmumi taisnīgi maksā savu daļu no nodokļa jurisdikcijā(-s), kurā(-s) tie gūst peļņu. Tādēļ uzņēmumiem, kas darbojas iekšējā tirgū, būtu svarīgi, lai dalībvalstis ieviestu kopēju tiesisko regulējumu, lai saskaņotu uzņēmumu ienākuma nodokļa sistēmu pamatiezīmes nolūkā vienkāršot nodokļu noteikumus, mazināt administratīvo slogu, nodrošināt godīgu konkurenci, palielināt juridisko noteiktību uzņēmumiem, kas darbojas pāri robežām, un apkarot nodokļu apiešanu. Šādai saskaņošanai būtu jāattiecas vienīgi uz šajā direktīvā minētajiem kritērijiem un struktūrvienībām, savukārt nodokļu likme un izpildes politika būtu jāatstāj dalībvalstu ziņā saskaņā ar Padomes Direktīvu (ES) 2022/25231a.

	
	________________

	
	1a. Padomes Direktīva (ES) 2022/2523 (2022. gada 15. decembris) par globāla minimāla nodokļu līmeņa nodrošināšanu starptautisku uzņēmumu grupām un lielām vietējām grupām Savienībā (OV L 328, 22.12.2022., 1. lpp., ELI: http://data.europa.eu/eli/dir/2022/2523/oj).



Grozījums Nr.		4
Direktīvas priekšlikums
3.a apsvērums (jauns)
	

	Komisijas ierosinātais teksts
	Grozījums

	
	(3a)	Uzņēmumu ienākuma nodokļa bāzes saskaņošana, izmantojot vienotu noteikumu kopumu, uzlabo pārredzamību un līdz ar to veicina taisnīgāku un veselīgāku nodokļu konkurences vidi Savienībā, galvenokārt pateicoties tam, ka stājusies spēkā Direktīva (ES) 2022/2523 par globālu minimālo nodokļu līmeni, un tas palīdz palielināt Savienības vispārējo konkurētspēju, kā arī stiprināt Savienības apņemšanos ievērot starptautiskā līmenī pieņemtos standartus.



Grozījums Nr.		5
Direktīvas priekšlikums
4.a apsvērums (jauns)
	

	Komisijas ierosinātais teksts
	Grozījums

	
	(4a)	Lai nodrošinātu juridisko noteiktību un izvairītos no pārmērīga administratīvā sloga uzlikšanas starptautisku uzņēmumu grupām, ar šo direktīvu būtu jācenšas panākt saskaņotību ar starptautiskajām norisēm nodokļu jomā, jo īpaši tām, kas notiek saskaņā ar ESAO/G20 iekļaujošo satvaru, tostarp pirmo un otro pīlāru, vienlaikus ņemot vērā arī galveno starptautisko partneru un dalībvalstu pieņemtās nostājas, kā arī lēmumus pildīt saistības, par kurām panākta vienošanās, vai atteikties no tām. Savienībai jebkurā gadījumā būtu jāsaglabā pietiekama elastība, lai vajadzības gadījumā noteiktu savu sadales mehānismu nolūkā samazināt atbilstības nodrošināšanas slogus un nodokļu dubultas vai vairākkārtējas uzlikšanas risku.



Grozījums Nr.		6
Direktīvas priekšlikums
4.b apsvērums (jauns)
	

	Komisijas ierosinātais teksts
	Grozījums

	
	(4b)	Komisijai un dalībvalstīm būtu jānodrošina šīs direktīvas saskaņotība un saskaņošana ar ESAO/G20 paraugnoteikumiem un Direktīvu (ES) 2022/2523. Kad vien iespējams, Komisijai un dalībvalstīm šīs direktīvas jēdzieni būtu jāinterpretē, ņemot vērā Direktīvā (ES) 2022/2523 izklāstītos principus un noteikumus.



Grozījums Nr.		7
Direktīvas priekšlikums
5. apsvērums
	

	Komisijas ierosinātais teksts
	Grozījums

	(5)	Uzņēmējdarbības vide iekšējā tirgū būtu jāpadara pievilcīgāka, lai stimulētu izaugsmi un investīcijas Savienībā. Šajā nolūkā par prioritāti būtu jānosaka vienotas uzņēmumu ienākuma nodokļa noteikumu sistēmas ieviešana, lai uzņēmumiem būtu vieglāk ievērot šādus noteikumus, kad tie darbojas pāri robežām, kā arī lai mudinātu tos, kuri vēlas paplašināt darbību ārvalstīs, to darīt. Paredzams, ka vienots uzņēmumu ienākuma nodokļa noteikumu kopums starptautiskai darbībai radīs lielāku noteiktību nodokļu jomā un samazinās nodokļu strīdus, jo tas novērstu izkropļojumus un samazinātu dubultas un pārmērīgas nodokļu uzlikšanas gadījumu skaitu. Turklāt, tā kā nodokļu ieņēmumu ilgtspēja ir būtiska dalībvalstu budžetiem, tostarp, lai ieguldītu infrastruktūrā, pētniecībā un izstrādē un sniegtu sabiedriskos pakalpojumus, būtu ļoti svarīgi nākotnē nodrošināt, ka ieņēmumu sadale notiek saskaņā ar instrumentu, kura pamatā ir stabili parametri, kurus nevar ļaunprātīgi izmantot.
	(5)	Uzņēmējdarbības vide iekšējā tirgū būtu jāpadara pievilcīgāka, lai stimulētu izaugsmi un investīcijas Savienībā. Šajā nolūkā par prioritāti būtu jānosaka vienotas uzņēmumu ienākuma nodokļa noteikumu sistēmas ieviešana, lai uzņēmumiem būtu vieglāk ievērot šādus noteikumus, kad tie darbojas pāri robežām, kā arī lai mudinātu tos, kuri vēlas paplašināt darbību ārvalstīs, to arī darīt un veicinātu uzņēmējdarbību iekšējā tirgū. Paredzams, ka vienots uzņēmumu ienākuma nodokļa noteikumu kopums starptautiskai darbībai radīs lielāku noteiktību nodokļu jomā un samazinās nodokļu strīdus, jo tas novērstu izkropļojumus un samazinātu dubultas nodokļu uzlikšanas un nodokļu neuzlikšanas gadījumu skaitu. Tas arī nozīmē, ka būs mazāk iespēju Eiropas mērogā ļaunprātīgi izmantot dažus konkrētus valstu nodokļu noteikumus. Turklāt, tā kā nodokļu ieņēmumu ilgtspēja ir būtiska dalībvalstu budžetiem, tostarp, lai ieguldītu infrastruktūrā, pētniecībā un izstrādē, drošībā un aizsardzībā un zaļajā un sociālajā pārkārtošanā un sniegtu sabiedriskos pakalpojumus, jo īpaši mazaizsargātākajām mājsaimniecībām, ir būtiski izstrādāt tādus peļņas noteikšanas noteikumus Savienībā, kas nenovestu pie mazākiem ieņēmumiem dalībvalstīm. Tāpat būtu ļoti svarīgi nākotnē nodrošināt, ka ieņēmumu sadale notiek saskaņā ar instrumentu, kura pamatā ir stabili parametri, kurus nevar ļaunprātīgi izmantot.



Grozījums Nr.		8
Direktīvas priekšlikums
7. apsvērums
	

	Komisijas ierosinātais teksts
	Grozījums

	(7)	Lai gan robežvērtība tiktu noteikta, pamatojoties uz grupas apvienotajiem ieņēmumiem globālā mērogā, noteikumu darbības joma būtu jāattiecina tikai uz grupas dalībniekiem, kas darbojas iekšējā tirgū, jo Savienības tiesību akti ir piemērojami tikai Savienībā un nav saistoši valstīm, kas nav ES dalībvalstis. Tāpēc būtu jāaptver tikai šādas grupas apakšgrupa Savienībā. Tas ietvertu uzņēmumus, kas ir dalībvalsts rezidenti nodokļu vajadzībām, un to pastāvīgās pārstāvniecības, kas darbojas dalībvalstī, kā arī vienas un tās pašas grupas ārpussavienības uzņēmumu pastāvīgās pārstāvniecības Savienībā. Jāņem vērā tas, ka pastāvīgas pārstāvniecības jēdziens ir aplūkots divpusējos nodokļu nolīgumos un valstu tiesību aktos un ka visā pasaulē joprojām pastāv zināmas atšķirības, lai gan definīcijā ir ietverti daži kopīgi principi. Tādējādi pragmatiska pieeja būtu izmantot spēkā esošos nodokļu dubultās uzlikšanas novēršanas līgumus un dalībvalstu noteikumus, nevis censties panākt pilnīgu saskaņošanu Savienības sekundārajos tiesību aktos.
	(7)	Lai gan robežvērtība tiktu noteikta, pamatojoties uz grupas apvienotajiem ieņēmumiem globālā mērogā, noteikumu darbības joma būtu jāattiecina tikai uz grupas dalībniekiem, kas darbojas iekšējā tirgū, jo Savienības tiesību akti ir piemērojami tikai Savienībā un nav saistoši valstīm, kas nav ES dalībvalstis. Tāpēc būtu jāaptver tikai šādas grupas apakšgrupa Savienībā. Tas ietvertu uzņēmumus, kas ir dalībvalsts rezidenti nodokļu vajadzībām, un to pastāvīgās pārstāvniecības – arī nozīmīgu ekonomisko klātbūtni –, kas darbojas dalībvalstī, kā arī vienas un tās pašas grupas ārpussavienības uzņēmumu pastāvīgās pārstāvniecības Savienībā. 



Grozījums Nr.		9
Direktīvas priekšlikums
7.a apsvērums (jauns)
	

	Komisijas ierosinātais teksts
	Grozījums

	
	(7a)	Savienībai būtu jāvada starptautiskas diskusijas par starptautiskās uzņēmumu nodokļu jomas atbilstības nodrošināšanu nākotnes prasībām, kā arī tajās aktīvi jāpiedalās, veicinot noteikumu saskaņošanas veidu un ar nodokli apliekamās bāzes sadali lieliem starptautiskiem uzņēmumiem.



Grozījums Nr.		10
Direktīvas priekšlikums
8.a apsvērums (jauns)
	

	Komisijas ierosinātais teksts
	Grozījums

	
	(8a)	Šai direktīvai būtu jāparedz noteikumi, kas paplašina pastāvīgās pārstāvniecības jēdzienu, lai tajā iekļautu nozīmīgu ekonomisku klātbūtni, ar kuras palīdzību pilnībā vai daļēji tiek veikta uzņēmējdarbība. Pamatā esošais mērķis ir uzlabot iekšējā tirgus kopējo noturību, lai risinātu problēmas saistībā ar nodokļu uzlikšanu digitālajā ekonomikā. Pakalpojumu nozīme ekonomikas digitalizācijas radītā paātrinājuma ietekmē ir pieaugusi, un tādēļ ir izstrādāts nesenais priekšlikums, kurš iekļauts ESAO/G20 pirmā pīlāra priekšlikumā un paredz nozīmīgu ekonomisku klātbūtni definēt kā nodokļu saikni, pamatojoties uz tīri kvantitatīvu pārdošanas apjoma robežvērtību ikvienā attiecīgajā valstī, lai aptvertu visas nozares un nodrošinātu vienkāršību. Šo mērķi nav iespējams sasniegt pietiekamā apmērā, dalībvalstīm rīkojoties atsevišķi, jo digitāli uzņēmumi spēj strādāt pāri robežām bez jebkādas fiziskas klātbūtnes konkrētajā jurisdikcijā, tādēļ ir nepieciešami noteikumi, lai nodrošinātu, ka digitāli uzņēmumi maksā nodokļus jurisdikcijās, kurās tie gūst peļņu, vai nu sniedzot pakalpojumus, vai arī pārdodot produktus (pārdošanas apjoms).



Grozījums Nr.		11
Direktīvas priekšlikums
8.b apsvērums (jauns)
	

	Komisijas ierosinātais teksts
	Grozījums

	
	(8b)	Lai nodrošinātu stingru uzņēmējdarbības nodokļu saiknes definīciju dalībvalstī neatkarīgi no tā, vai uzņēmējdarbība ir vai nav digitāla, šādas definīcijas pamatā ir jābūt ieņēmumiem no jebkādiem pārdošanas apjoma, arī no piegādātajiem digitālajiem pakalpojumiem. Šajā direktīvā iekļautā definīcija ir identiska definīcijai, par kuru panākta vienošanās ESAO/G20 pirmā pīlāra priekšlikumā, lai nodrošinātu saskaņotību starp šo direktīvu un minēto starptautisko regulējumu. Savienībai būtu jārāda piemērs diskusijās par starptautisko nodokļu reformu, lai sniegtu noteiktību nodokļu maksātājiem. Turklāt konsekvences nodrošināšanai Komisija var sniegt ieteikumus, lai atbalstītu pielāgojumus dalībvalstu nodokļu dubultās uzlikšanas novēršanas konvencijās ar ārpussavienības jurisdikcijām, lai nodrošinātu, ka pastāvīgas pārstāvniecības, tostarp nozīmīgas ekonomiskās klātbūtnes, jēdziens un ar to saistītie peļņas attiecināšanas noteikumi tiek piemēroti atbilstīgi starptautiski atzītiem standartiem.



Grozījums Nr.		12
Direktīvas priekšlikums
9. apsvērums
	

	Komisijas ierosinātais teksts
	Grozījums

	(9)	Paredzētās iniciatīvas galvenais mērķis ir vienkāršot pašreizējos noteikumus. Tāpēc noteikumi par nodokļu bāzes aprēķināšanu būtu jāizstrādā, katra grupas dalībnieka finanšu pārskatiem piemērojot konkrētu nodokļu korekciju sēriju. Šīs konkrētās korekcijas būtu kopīgas korekcijas, kas nepieciešamas, lai finanšu grāmatvedības pārskatus pārvērstu nodokļu bāzē. Ņemot vērā vajadzību pēc saskaņošanas ar Direktīvu (ES) 2022/2523, korekcijām būtu jāatbilst minētajam regulējumam, kam vajadzētu arī atvieglot īstenošanu dalībvalstīm un uzņēmumiem, jo vispārējie principi jau būtu zināmi.
	(9)	Paredzētās iniciatīvas galvenais mērķis ir vienkāršot pašreizējos noteikumus, uzlabojot iekšējā tirgus efektivitāti un konkurētspēju. Tāpēc noteikumi par nodokļu bāzes aprēķināšanu būtu jāizstrādā, katra grupas dalībnieka finanšu pārskatiem piemērojot konkrētu nodokļu korekciju sēriju. Šīs konkrētās korekcijas būtu kopīgas korekcijas, kas nepieciešamas, lai finanšu grāmatvedības pārskatus pārvērstu nodokļu bāzē. Ņemot vērā vajadzību pēc saskaņošanas ar Direktīvu (ES) 2022/2523, korekcijām būtu jāatbilst minētajam regulējumam, kam vajadzētu arī atvieglot īstenošanu dalībvalstīm un uzņēmumiem, jo vispārējie principi jau būtu zināmi. Minētajā regulējumā būtu jāņem vērā virsnodokļa maksājums, kurš jāveic saskaņā ar Direktīvu (ES) 2022/2523, vai piemērojot kvalificētu vietējo virsnodokli, kā noteikts minētajā direktīvā, vai jebkuru citu alternatīvu minimālos nodokli, kurš atzīts kādā starptautiskā forumā, piemēram, ESOA.



Grozījums Nr.		13
Direktīvas priekšlikums
10. apsvērums
	

	Komisijas ierosinātais teksts
	Grozījums

	(10)	Ņemot vērā to, ka vienkāršošanas nolūkā finanšu pārskati tiks izmantoti kā sākumpunkts katra grupas dalībnieka nodokļu bāzes aprēķināšanai, ir jāizstrādā tādi nodokļu noteikumi, kas būtu pēc iespējas tuvāki finanšu grāmatvedībai. Gadījumos, kad tas ir iespējams, aktīva vai saistību finanšu grāmatvedības metode nodokļu vajadzībām nemainītos, un līdz ar to nebūtu jāveic korekcijas. Savukārt ir arī nepieciešams, lai saskaņā ar nodokļu uzlikšanas loģiku citi nodokļu bāzes elementi tiktu aplūkoti nodokļu vajadzībām atšķirīgi salīdzinājumā ar to, kā tie tiek traktēti finanšu grāmatvedībā.
	(10)	Ņemot vērā to, ka vienkāršošanas nolūkā finanšu pārskati tiks izmantoti kā sākumpunkts katra grupas dalībnieka nodokļu bāzes aprēķināšanai, ir jāizstrādā tādi nodokļu noteikumi, kas būtu pēc iespējas tuvāki finanšu grāmatvedībai. Gadījumos, kad tas ir iespējams, aktīva vai saistību finanšu grāmatvedības metode nodokļu vajadzībām nemainītos, un līdz ar to nebūtu jāveic korekcijas. Savukārt ir arī nepieciešams, lai saskaņā ar nodokļu uzlikšanas loģiku citi nodokļu bāzes elementi tiktu aplūkoti nodokļu vajadzībām atšķirīgi salīdzinājumā ar to, kā tie tiek traktēti finanšu grāmatvedībā. Lai nodrošinātu atbilstību starptautiskajai nodokļu praksei, piemēram, tai, ko paredz otrā pīlāra satvars, šai direktīvai būtu jāatļauj lielāka elastība attiecībā uz iespēju izvēlēties finanšu grāmatvedības standartus, kurus izmanto provizoriskā nodokļu rezultāta noteikšanai.



Grozījums Nr.		14
Direktīvas priekšlikums
10.a apsvērums (jauns)
	

	Komisijas ierosinātais teksts
	Grozījums

	
	(10a)	Lai panāktu vienkāršotu nodokļu sistēmu un lai šī direktīva pienācīgi papildinātu Padomes Direktīvu (ES)  .../...1a+, šajā direktīvā paredzētajiem noteikumiem par procentu atskaitāmību attiecīgā gadījumā vajadzētu būt saskaņā ar Direktīvā (ES) .../...++ paredzētajiem noteikumiem.

	
	_______________

	
	1a Padomes ... Direktīva (ES)  .../...1a+, ar ko paredz noteikumus par atvieglojumu tādu stimulu samazināšanai, kas sekmē parādsaistību uzņemšanos, un par procentu atskaitāmības ierobežošanu uzņēmumu ienākuma nodokļa vajadzībām (OV L , ..., ELI: ...).

	
	+ OV: Lūgums tekstā ievietot dokumentā 2022/0154(CNS) ietvertās direktīvas numuru un zemsvītras piezīmē ievietot minētās direktīvas numuru, nosaukumu, datumu un OV atsauci.

	
	++ OV: Lūgums tekstā ievietot dokumentā 2022/0154(CNS) ietvertās direktīvas numuru.



Grozījums Nr.		15
Direktīvas priekšlikums
10.b apsvērums (jauns)
	

	Komisijas ierosinātais teksts
	Grozījums

	
	(10b)	Lai garantētu autoratlīdzību aplikšanu ar nodokli vismaz minimālā apmērā, saskaņā ar noteikumu par pakļautību nodokļa uzlikšanai1a būtu jāievieš BEFIT grupas dalībniekiem piemērojams autoratlīdzības izmaksas ierobežošanas noteikums, kā ierosināts ESAO/G20 iekļaujošā satvara II pīlārā.

	
	_________________

	
	1a ESAO (2023). Tax Challenges Arising from the Digitalisation of the Economy – Subject to Tax Rule (Pillar Two): Inclusive Framework on BEPS, OECD/G20 Base Erosion and Profit Shifting Project  (Ekonomikas digitalizācijas radītie izaicinājumi nodokļu jomā — noteikums par pakļautību nodokļa uzlikšanai (II pīlārs): BEPS iekļaujošais satvars, ESAO/G20 Nodokļu bāzes samazināšanas un peļņas novirzīšanas projekts), OECD Publishing, Parīze, https://doi.org/10.1787/9afd6856-en.



Grozījums Nr.		16
Direktīvas priekšlikums
10.c apsvērums (jauns)
	

	Komisijas ierosinātais teksts
	Grozījums

	
	(10c)	Taisnīgākai nodokļu uzlikšanai pasīvajiem ienākumiem ir vajadzīgi arī stingri kontrolētu ārvalstu uzņēmumu (CFC) noteikumi BEFIT grupas dalībniekiem, lai padarītu tos noturīgākus pret peļņas novirzīšanu.



Grozījums Nr.		17
Direktīvas priekšlikums
 11.a apsvērums (jauns)
	

	Komisijas ierosinātais teksts
	Grozījums

	
	(11a)	Lai veicinātu investīcijas, panāktu ilgtspējīgu pārkārtošanos un uzlabotu Savienības spēju novērst jaunus apdraudējumus un krīzes un reaģēt uz tiem, dalībvalstīm būtu jāpieņem mērķorientēts paātrinātas amortizācijas režīms, lai motivētu uzņēmumus veikt nepieciešamās investīcijas nolūkā īstenot divējādu pārkārtošanos un veicināt to noturību. Minētajam pagaidu režīmam būtu jāveicina ilgtspējīga ekonomikas izaugsme, jārada darbavietas, jāuzlabo Savienības drošība, tostarp digitālajā un enerģētikas nozarē, un jāveicina inovācija ilgtspējīgu tehnoloģiju jomā. Lai piemērotu minētos stimulus un nodrošinātu vienotu pieeju visā iekšējā tirgū, Komisija būtu jāpilnvaro pieņemt īstenošanas aktus.



Grozījums Nr.		18
Direktīvas priekšlikums
12. apsvērums
	

	Komisijas ierosinātais teksts
	Grozījums

	(12)	Lai sasniegtu galveno mērķi – izveidot vienkāršotu uzņēmumu ienākuma nodokļa sistēmu, provizoriskie nodokļu rezultāti par katru grupas dalībnieku būtu jāapkopo vienā kopējā nodokļu bāzē, lai pēc tam šo bāzi sadalītu atbilstīgiem grupas dalībniekiem. Nodokļu korekcijas finanšu pārskatos radītu provizoriskus nodokļu rezultātus par katru grupas dalībnieku. Pēc tam šie rezultāti tiktu apkopoti, kas ļautu veikt pārrobežu zaudējumu segšanu starp BEFIT grupas dalībniekiem, un pēc tam apkopotā nodokļu bāze tiktu sadalīta starp grupas dalībniekiem, pamatojoties uz pārejas sadales noteikumu; tas būtu pamats pastāvīga mehānisma ieviešanai. Šis pastāvīgais mehānisms varētu būt balstīts uz sadalījuma formulu un tā rezultātā prasība par BEFIT grupas iekšējo darījumu atbilstību nesaistītu pušu darījuma principam būtu lieka. Tam būtu tāda priekšrocība, ka varētu izmantot jaunākos iesniegtos pārskatus par katru valsti atsevišķi (CbCR) un pārejas periodā savākto informāciju. Tas arī ļaus pamatīgāk novērtēt ietekmi, kāda divu pīlāru pieejas īstenošanai varētu būt uz valstu nodokļu bāzēm un BEFIT grupas nodokļu bāzēm. Tādējādi joprojām būtu iespējams īstenot galveno mērķi – nodokļu neitralitāti iekšējā tirgū, kas samazinātu dubultas un pārmērīgas nodokļu uzlikšanas gadījumus un uzlabotu noteiktību nodokļu jomā, lai samazinātu nodokļu strīdu skaitu.
	(12)	Lai sasniegtu galveno mērķi – izveidot vienkāršotu uzņēmumu ienākuma nodokļa sistēmu, provizoriskie nodokļu rezultāti par katru grupas dalībnieku būtu jāapkopo vienā kopējā nodokļu bāzē, lai pēc tam šo bāzi sadalītu atbilstīgiem grupas dalībniekiem. Šādai sistēmai vajadzētu būt uzņēmumiem vienkārši lietojamai un nevajadzētu tiem uzlikt papildu slogu. Nodokļu korekcijas finanšu pārskatos radītu provizoriskus nodokļu rezultātus par katru grupas dalībnieku. Pēc tam šie rezultāti tiktu apkopoti, kas ļautu veikt pārrobežu zaudējumu segšanu ierobežotā apmērā starp BEFIT grupas dalībniekiem, un pēc tam apkopotā nodokļu bāze tiktu sadalīta starp grupas dalībniekiem, pamatojoties uz pārejas sadales noteikumu; tas būtu pamats pastāvīga mehānisma ieviešanai. Pastāvīgais mehānisms būtu jābalsta uz sadalījuma formulu, kurā cita starpā ietverti četri materiālu faktoru kopumi: darbaspēks, aktīvi, pārdošanas apjoms un digitālā klātbūtne. Tā rezultātā prasība par BEFIT grupas iekšējo darījumu atbilstību nesaistītu pušu darījuma principam būtu lieka. Tam būtu tāda priekšrocība, ka varētu izmantot jaunākos iesniegtos pārskatus par katru valsti atsevišķi (CbCR) un pārejas periodā savākto informāciju. Tas arī ļaus pamatīgāk novērtēt ietekmi, kāda divu pīlāru pieejas īstenošanai varētu būt uz valstu nodokļu bāzēm un BEFIT grupas nodokļu bāzēm, un tādējādi samazināt nodokļu saistību izpildes izmaksas uzņēmumiem. Tādējādi joprojām būtu iespējams īstenot galveno mērķi – nodokļu neitralitāti iekšējā tirgū, kas samazinātu dubultas nodokļu uzlikšanas un nodokļu dubultas neuzlikšanas gadījumus un uzlabotu noteiktību nodokļu jomā, lai samazinātu nodokļu strīdu skaitu. Ņemot vērā starptautiskās norises nodokļu jomā un nenoteiktību par to, vai galvenās jurisdikcijas īstenos I pīlāru, ir ļoti svarīgi, lai Savienība autonoma, taisnīga un ekonomiski līdzsvarota sadales mehānisma izstrādē saglabātu elastību.



Grozījums Nr.		19
Direktīvas priekšlikums
14. apsvērums
	

	Komisijas ierosinātais teksts
	Grozījums

	(14)	Lai radītu iespējas izaugsmei un investīcijām, dalībvalstīm būtu arī atļauts individuāli piemērot papildu pēcsadales korekcijas (piemēram, pensiju iemaksām piemērojamu nodokļu režīmu) jomās, uz kurām neattiecas vienotā sistēma. Dalībvalstis varētu arī vēl vairāk koriģēt tām iedalīto daļu bez jebkāda ierobežojuma, lai nodrošinātu, ka dalībvalstis šajā jomā var izdarīt savas valsts politikas izvēles. Galvenais, ka ar Direktīvu (ES) 2022/2523 faktiski ir noteikts ierobežojums, kas faktiski nodrošinātu, ka efektīvā nodokļa likme ir vismaz 15 %.
	(14)	Lai radītu iespējas izaugsmei un investīcijām, dalībvalstīm būtu arī atļauts individuāli piemērot papildu pēcsadales korekcijas (piemēram, pensiju iemaksām piemērojamu nodokļu režīmu) jomās, uz kurām neattiecas vienotā sistēma. Dalībvalstis varētu arī vēl vairāk koriģēt tām iedalīto daļu bez jebkāda ierobežojuma, lai nodrošinātu, ka dalībvalstis šajā jomā var izdarīt savas valsts politikas izvēles, piemēram, panākt resursu efektīvu izmantošanu, veicināt investīcijas un radīt darbavietas. Šādi papildu pielāgojumi var ietvert atskaitījumus, atvieglojumus, nodokļu kredītus vai citus valsts paredzētus uzņēmumu ienākuma nodokļa pasākumus, tostarp pasākumus, kas veicina pētniecību un izstrādi vai citus politikas mērķus, ar noteikumu, ka šādi pasākumi attiecas tikai uz iedalīto nodokļa bāzes daļu un neietekmē konsolidēto nodokļa bāzi vai sadales mehānismu saskaņā ar šo direktīvu. Tomēr pēcsadales korekcijai vajadzētu būt vērstai uz nodokļu atvieglojumiem, kuri ir balstīti uz ieguldījumiem. Dalībvalstīm nevajadzētu piedāvāt uz rezultātu balstītus nodokļu atvieglojumus, tādus kā “patentlodziņi” un citi intelektuālā īpašuma režīmi.



Grozījums Nr.		20
Direktīvas priekšlikums
14.a apsvērums (jauns)
	

	Komisijas ierosinātais teksts
	Grozījums

	
	(14a)	Komisijai un dalībvalstīm būtu jānodrošina šīs direktīvas saskaņošana un pielāgošana ESAO/G20 paraugnoteikumiem un Direktīvai (ES) 2022/2523, jo īpaši attiecībā uz faktiskās nodokļa likmes aprēķināšanu katrai valstij atsevišķi, ko varētu apdraudēt šajā direktīvā paredzētā pārrobežu zaudējumu segšana starp BEFIT grupas dalībniekiem. Minētā dimensija būtu jāizvērtē šīs direktīvas pārskatīšanas laikā.



Grozījums Nr.		21
Direktīvas priekšlikums
15. apsvērums
	

	Komisijas ierosinātais teksts
	Grozījums

	(15)	Dažas dalībvalstis izmanto uzņēmumu ienākuma nodokļa sistēmas, kuru pamatā ir principi, kas atšķiras no visizplatītākās pieejas, piemēram, sadales nodokļa sistēmas. Tādēļ ir ļoti svarīgi ieviest vajadzīgās korekcijas, lai nodrošinātu praktisku mijiedarbību ar šīm sistēmām. Risinājums varētu būt konkrētos gadījumos veikt pēcsadales korekcijas. Tas nozīmētu, ka daļa, kas tiktu iedalīta grupas dalībniekam saskaņā ar sadales sistēmu, ir jāmaina proporcionāli fiskālajā gadā veiktajai sadalei. Sadales nodokļa sistēmas būtība tiktu pilnībā saglabāta, ņemot vērā, ka sadale ir tas brīdis, kad tiek aplikta ar nodokli iedalītā daļa, un attiecīgi nosaka, cik liela daļa no tās būtu jāapliek ar nodokli. Šajā sakarā būtu jāparedz izmantot pārnešanas mehānismu, lai nodrošinātu, ka iedalītā daļa, kas netiek aplikta ar nodokli kārtējā gadā, tiktu aplikta ar nodokli nākamajos gados.
	(15)	Dažas dalībvalstis izmanto uzņēmumu ienākuma nodokļa sistēmas, kuru pamatā ir principi, kas atšķiras no visizplatītākās pieejas, piemēram, sadales nodokļa sistēmas. Tādēļ ir ļoti svarīgi ieviest vajadzīgās korekcijas, lai nodrošinātu praktisku mijiedarbību ar šīm sistēmām un neradītu pretrunu starp abām sistēmām, jo tas atturētu no jaunu uzņēmumu dibināšanas. Risinājums varētu būt konkrētos gadījumos veikt pēcsadales korekcijas. Tas nozīmētu, ka daļa, kas tiktu iedalīta grupas dalībniekam saskaņā ar sadales sistēmu, ir jāmaina proporcionāli fiskālajā gadā veiktajai sadalei. Sadales nodokļa sistēmas būtība tiktu pilnībā saglabāta, ņemot vērā, ka sadale ir tas brīdis, kad tiek aplikta ar nodokli iedalītā daļa, un attiecīgi nosaka, cik liela daļa no tās būtu jāapliek ar nodokli. Šajā sakarā būtu jāparedz izmantot pārnešanas mehānismu, lai nodrošinātu, ka iedalītā daļa, kas netiek aplikta ar nodokli kārtējā gadā, tiktu aplikta ar nodokli nākamajos gados. Uz sadali balstītu nodokļu sistēmu iespējama iekļaušana šīs direktīvas darbības jomā būtu jāizvērtē pēc 5 gadiem.



Grozījums Nr.		22
Direktīvas priekšlikums
17. apsvērums
	

	Komisijas ierosinātais teksts
	Grozījums

	(17)	Vienotajai uzņēmumu ienākuma nodokļa sistēmai noteikti būtu jābūt administrācijas sistēmai, kurai ideālā gadījumā būtu jānodrošina zināma noteiktība nodokļu jomā un vienkāršošana. Lai veicinātu vienveidību, administrācijas sistēma būtu jābalsta uz to, cik svarīgi ir izveidot centralizētu atsauces punktu vairāku kopīgu jautājumu risināšanai, piemēram, informācijas deklarācija par visu grupu, un nodrošināt pienācīgu koordinācijas un sadarbības līmeni starp valstu nodokļu administrācijām. Tajā pašā laikā administrācijas sistēmā būtu pilnībā jāievēro valstu nodokļu suverenitāte, jo vietējām nodokļu deklarācijām, revīzijām un strīdu izšķiršanai būtu jāpaliek galvenokārt dalībvalstu līmenī.
	(17)	Vienotajai uzņēmumu ienākuma nodokļa sistēmai noteikti būtu jābūt administrācijas sistēmai, kurai ideālā gadījumā būtu jānodrošina zināma noteiktība nodokļu jomā un vienkāršošana. Lai veicinātu vienveidību, administrācijas sistēma būtu jābalsta uz to, cik svarīgi ir izveidot centralizētu atsauces punktu vairāku kopīgu jautājumu risināšanai, piemēram, informācijas deklarācija par visu grupu, un nodrošināt pienācīgu konfidencialitātes un drošības, kā arī koordinācijas un sadarbības līmeni starp valstu nodokļu administrācijām. Tajā pašā laikā pārejas perioda administrācijas sistēmā būtu pilnībā jāievēro valstu nodokļu suverenitāte, jo vietējām nodokļu deklarācijām, revīzijām un strīdu izšķiršanai būtu jāpaliek galvenokārt dalībvalstu līmenī.



Grozījums Nr.		23
Direktīvas priekšlikums
18. apsvērums
	

	Komisijas ierosinātais teksts
	Grozījums

	(18)	Lai nodrošinātu vienotās sistēmas noteikumu pareizu īstenošanu un izpildi, dalībvalstīm būtu jāparedz noteikumi par sodiem, kas piemērojami par to valsts noteikumu pārkāpumiem, kuri pieņemti saskaņā ar šo direktīvu. Šiem sodiem vajadzētu būt iedarbīgiem, samērīgiem un atturošiem.
	(18)	Lai nodrošinātu vienotās sistēmas noteikumu pareizu īstenošanu un izpildi, dalībvalstīm būtu jāparedz noteikumi par sodiem, kas piemērojami par to valsts noteikumu pārkāpumiem, kuri pieņemti saskaņā ar šo direktīvu. Šiem sodiem vajadzētu būt iedarbīgiem, samērīgiem un atturošiem. Minētais sods būtu jānosaka vismaz 0,1 % apmērā no attiecīgās BEFIT grupas apgrozījuma, ja netiek iesniegta BEFIT informācijas deklarācija vai ja BEFIT informācijas deklarācijā ir norādīta apzināti sagrozīta informācija.


Grozījums Nr.		24
Direktīvas priekšlikums
18.a apsvērums (jauns)
	

	Komisijas ierosinātais teksts
	Grozījums

	
	(18a)	Viens no uzņēmumu ienākuma nodokļa saistību izpildes uzlabošanas pamatpīlāriem ir visaptverošas vienas pieturas aģentūras sistēmas izveide, kas ļauj uzņēmumiem pildīt nodokļu saistības visās dalībvalstīs, izmantojot vienotu, racionalizētu saskarni un tādējādi mazinot administratīvo slogu, garantējot nodokļu saistību izpildes konsekventu nodrošināšanu un palielinot juridisko noteiktību iekšējā tirgū.




Grozījums Nr.		25
Direktīvas priekšlikums
19. apsvērums
	

	Komisijas ierosinātais teksts
	Grozījums

	(19)	Lai optimizētu ieguvumus, ko sniedz vienots tiesiskais regulējums uzņēmumu ienākuma nodokļa bāzes aprēķināšanai iekšējā tirgū, noteikumu piemērošanai vajadzētu būt fakultatīvai attiecībā uz grupām, tostarp MVU grupām, kuras gūst gada apvienotos ieņēmumus mazāk nekā 750 000 000 EUR apmērā, ja tās sagatavo konsolidētos finanšu pārskatus un tām ir ar nodokli apliekama klātbūtne Savienībā. Paverot iespēju noteikumus piemērot mazākām grupām, vairāk grupu ar pārrobežu struktūrām un darbībām var gūt labumu no vienotās sistēmas piedāvātās vienkāršošanas.
	(19)	Lai optimizētu ieguvumus, ko sniedz vienots tiesiskais regulējums uzņēmumu ienākuma nodokļa bāzes aprēķināšanai iekšējā tirgū, noteikumu piemērošanai vajadzētu būt fakultatīvai attiecībā uz grupām, tostarp MVU grupām, kuras gūst gada apvienotos ieņēmumus mazāk nekā 750 000 000 EUR apmērā, ja tās sagatavo konsolidētos finanšu pārskatus un tām ir ar nodokli apliekama klātbūtne Savienībā. Paverot iespēju noteikumus piemērot mazākām grupām, vairāk grupu ar pārrobežu struktūrām un darbībām var gūt labumu no vienotās sistēmas piedāvātās vienkāršošanas. Uzņēmumiem, kas izvēlas piemērot šo direktīvu, būtu jāgūst labums no dalībvalstu un Komisijas tehniskās palīdzības, lai ievērotu jaunos noteikumus un tādējādi veicinātu savas pārrobežo darbības.



Grozījums Nr.		26
Direktīvas priekšlikums
21.a apsvērums (jauns)
	

	Komisijas ierosinātais teksts
	Grozījums

	
	(21a)	Lai garantētu efektīvu sadarbību starp BEFIT komandām, dalībvalstīm būtu tām jānodrošina atbilstoši cilvēkresursi, tostarp, rīkojot BEFIT komandu pārstāvjiem mācības par attiecīgo tematu un valodu kursus un izmantojot FISCALIS programmu.



Grozījums Nr.		27
Direktīvas priekšlikums
21.b apsvērums (jauns)
	

	Komisijas ierosinātais teksts
	Grozījums

	
	(21b) 	Attiecīgā gadījumā Komisijai būtu jāiesniedz tiesību akta priekšlikums par saskaņotu vienoto Eiropas nodokļu maksātāju identifikācijas numuru. Tas ne tikai atvieglotu saziņu starp dalībvalstu pārstāvjiem un BEFIT komandu, bet arī palielinātu nodokļu informācijas apmaiņas efektivitāti Savienībā.



Grozījums Nr.		28
Direktīvas priekšlikums
25.a apsvērums (jauns)
	

	Komisijas ierosinātais teksts
	Grozījums

	
	(25a)	Saskaņā ar juridiski saistošo ceļvedi par jauniem pašu resursiem, kas izklāstīts 2020. gada 16. decembra Iestāžu nolīgumā1a un Komisijas 2021. gada paziņojumā “Pielāgota dokumentu pakete nākamās paaudzes pašu resursiem”, daļu no ieņēmumiem, kas gūti, piemērojot šo direktīvu, var piešķirt Savienības vispārējam budžetam saskaņā ar procedūrām, kas piemērojamas saskaņā ar Padomes Lēmumu (EE, Euratom) 2020/20531a.

	
	_______

	
	1a Padomes Lēmums (ES, Euratom) 2020/2053 (2020. gada 14. decembris) par Eiropas Savienības pašu resursu sistēmu un ar ko atceļ Lēmumu 2014/335/ES, Euratom (OV L 424, 15.12.2020., 1. lpp., ELI: http://data.europa.eu/eli/dec/2020/2053/oj).



Grozījums Nr.		29
Direktīvas priekšlikums
1. pants – 2. punkts – ea apakšpunkts (jauns)
	

	Komisijas ierosinātais teksts
	Grozījums

	
	ea)	par pastāvīgas pārstāvniecības jēdziena paplašināšanu, lai tajā iekļautu nozīmīgu ekonomisko klātbūtni, kuru pilnībā vai daļēji izmanto uzņēmējdarbības veikšanai.




Grozījums Nr.		30
Direktīvas priekšlikums
2. pants – 8. punkts
	

	Komisijas ierosinātais teksts
	Grozījums

	8.	Komisija ir pilnvarota saskaņā ar 74. pantu pieņemt deleģētos aktus, lai grozītu I un II pielikumu, lai ņemtu vērā dalībvalstu tiesību aktos veiktās izmaiņas attiecībā uz uzņēmumu (sabiedrību) formām un uzņēmumu ienākuma nodokļiem.
	8.	Komisija ir pilnvarota saskaņā ar 74. pantu pieņemt deleģētos aktus, lai grozītu I un II pielikumu, lai precīzi atspoguļotu dalībvalstu tiesību aktos veiktās izmaiņas attiecībā uz uzņēmumu (sabiedrību) formām un uzņēmumu ienākuma nodokļiem.



Grozījums Nr.		31
Direktīvas priekšlikums
3.a pants (jauns)
	

	Komisijas ierosinātais teksts
	Grozījums

	
	3.a pants

	
	Nozīmīga ekonomiskā klātbūtne

	
	1.	Attiecībā uz uzņēmumu nodokli uzskata, ka pastāvīga pārstāvniecība tiek nodrošināta tad, ja pastāv nozīmīga ekonomiskā klātbūtne, ar kuras palīdzību pilnībā vai daļēji tiek veikta uzņēmējdarbība.

	
	2.	Šā panta 1. punkts papildina jebkādas citas tādas pārbaudes, ko paredz Savienības vai dalībvalstu tiesības, piemērošanu, ar kuru nosaka pastāvīgās pārstāvniecības esību dalībvalstī uzņēmumu nodokļa vajadzībām, vai nu konkrēti attiecībā uz digitālo pakalpojumu sniegšanu, vai citādi, un tas neskar un neierobežo minēto piemērošanu.

	
	3.	Uzskata, ka “nozīmīga ekonomiskā klātbūtne” kādā nodokļu periodā dalībvalstī pastāv tad, ja BEFIT grupas kopējie ieņēmumi no attiecīgās dalībvalsts pārsniedz 1 000 000 EUR.

	
	4.	Komisija ar īstenošanas aktiem nosaka detalizētu metodiku pamatnoteikumiem šādu ieņēmumu avotu noteikšanai. Minētos īstenošanas aktus pieņem saskaņā ar pārbaudes procedūru, kas minēta 73. pantā.

	
	5.	Komisija var sniegt ieteikumus, lai atbalstītu pielāgojumus dalībvalstu nodokļu dubultās uzlikšanas novēršanas konvencijās ar ārpussavienības jurisdikcijām, lai nodrošinātu, ka pastāvīgas pārstāvniecības, tostarp nozīmīgas ekonomiskās klātbūtnes, jēdziens un ar to saistītie peļņas attiecināšanas noteikumi tiek piemēroti atbilstīgi starptautiski atzītiem standartiem.



Grozījums Nr.		32
Direktīvas priekšlikums
5. pants – 1. punkts – a apakšpunkts
	

	Komisijas ierosinātais teksts
	Grozījums

	a)	uzņēmums ir vai nu grupas galīgais mātesuzņēmums, vai jebkurš cits grupas uzņēmums, kurā galīgajam mātesuzņēmumam tieši vai netieši pieder vismaz 75 % īpašumtiesību vai tiesību uz peļņu;
	a)	uzņēmums ir vai nu grupas galīgais mātesuzņēmums, vai jebkurš cits grupas uzņēmums, kurā galīgajam mātesuzņēmumam tieši vai netieši pieder vismaz 50 % īpašumtiesību vai tiesību uz peļņu;



Grozījums Nr.		33
Direktīvas priekšlikums
5. pants – 1. punkts – b apakšpunkts
	

	Komisijas ierosinātais teksts
	Grozījums

	b)	pastāvīgās pārstāvniecības galvenais birojs ir vai nu grupas galīgais mātesuzņēmums, vai jebkurš cits tās grupas dalībnieks (uzņēmums vai vienība), kurā galīgajam mātesuzņēmumam tieši vai netieši pieder vismaz 75 % īpašumtiesību vai tiesību uz peļņu.
	b)	pastāvīgās pārstāvniecības galvenais birojs ir vai nu grupas galīgais mātesuzņēmums, vai jebkurš cits tās grupas dalībnieks (uzņēmums vai vienība), kurā galīgajam mātesuzņēmumam tieši vai netieši pieder vismaz 50 % īpašumtiesību vai tiesību uz peļņu.



Grozījums Nr.		34
Direktīvas priekšlikums
7. pants – 4.a punkts (jauns)
	

	Komisijas ierosinātais teksts
	Grozījums

	
	4.a	Ja nav praktiski iespējams noteikt sastāvā esošas struktūrvienības finanšu grāmatvedības neto ienākumus vai zaudējumus, pamatojoties uz pieņemamu finanšu grāmatvedības standartu vai apstiprinātu finanšu grāmatvedības standartu, kas izmantots galīgā mātesuzņēmuma konsolidēto finanšu pārskatu sagatavošanā, tad minētās struktūrvienības finanšu grāmatvedības neto ienākumus vai zaudējumus par fiskālo gadu var noteikt, izmantojot kādu citu pieņemamu finanšu grāmatvedības standartu vai apstiprinātu finanšu grāmatvedības standartu, ar noteikumu, ka:

	
	a)	sastāvā esošās struktūrvienības finanšu pārskati tiek sagatavoti, pamatojoties uz minēto grāmatvedības standartu;

	
	b)	finanšu pārskatos ietvertā informācija ir ticama; un

	
	c)	pastāvīgās atšķirības, kas pārsniedz 1 000 000 EUR un kas izriet no tāda konkrēta principa vai standarta piemērošanas ienākumu, izdevumu vai darījumu pozīcijām, kurš atšķiras no finanšu standarta, kas izmantots galīgā mātesuzņēmuma konsolidēto finanšu pārskatu sagatavošanā, koriģē, lai tās atbilstu režīmam, kāds attiecībā uz šo pozīciju vajadzīgs saskaņā ar grāmatvedības standartu, kurš izmantots konsolidēto finanšu pārskatu sagatavošanā.



Grozījums Nr.		35
Direktīvas priekšlikums
13.a pants (jauns)
	

	Komisijas ierosinātais teksts
	Grozījums

	
	13.a pants

	
	Autoratlīdzības ierobežošanas noteikums

	
	BEFIT grupas dalībnieka finanšu grāmatvedības neto ienākumus vai zaudējumus koriģē, lai iekļautu jebkādas summas, par kurām BEFIT grupas autoratlīdzības vai licences maksas saņēmēja attiecīgajiem ienākumiem piemēro faktisko nodokļa likmi, kas ir mazāka par 9 %, izņemot gadījumus, kad saņēmēja struktūrvienība veic būtisku saimniecisko darbību, izmantojot personālu, aprīkojumu, aktīvus un telpas, par ko liecina attiecīgie fakti un apstākļi.



Grozījums Nr.		36
Direktīvas priekšlikums
16.a pants (jauns)
	

	Komisijas ierosinātais teksts
	Grozījums

	
	16.a pants

	
	Reprezentācijas izmaksas

	
	BEFIT grupas dalībnieka finanšu grāmatvedības neto ienākumus vai zaudējumus koriģē, lai aprēķinā iekļautu 50 % no izdevumu summas, kas saistītas ar reprezentācijas izdevumiem.



Grozījums Nr.		37
Direktīvas priekšlikums
20. pants – 1. daļa – ievaddaļa
	

	Komisijas ierosinātais teksts
	Grozījums

	BEFIT grupas dalībnieka finanšu grāmatvedības neto ienākumus vai zaudējumus koriģē, lai izslēgtu:
	BEFIT grupas dalībnieka finanšu grāmatvedības neto ienākumus vai zaudējumus koriģē saskaņā ar Direktīvas (ES) 2022/2523 16. panta 1. punkta e) apakšpunktu.



Grozījums Nr.		38
Direktīvas priekšlikums
20. pants – 1. daļa – a punkts
	

	Komisijas ierosinātais teksts
	Grozījums

	a)	jebkādu nerealizētu ārvalstu valūtas maiņas guvumu vai zaudējumu summu saistībā ar pamatlīdzekļiem un saistībām;
	svītrots



Grozījums Nr.		39
Direktīvas priekšlikums
20. pants – 1. daļa – b punkts
	

	Komisijas ierosinātais teksts
	Grozījums

	b)	jebkādu uzkrājumu summu, kas iegrāmatota kā nerealizētie ārvalstu valūtas maiņas zaudējumi.
	svītrots



Grozījums Nr.		40
Direktīvas priekšlikums
21.a pants (jauns)
	

	Komisijas ierosinātais teksts
	Grozījums

	
	21.a pants

	
	Kontrolēti ārvalstu uzņēmumi

	
	1.	BEFIT grupas dalībnieka finanšu grāmatvedības neto ienākumus vai zaudējumus koriģē, lai iekļautu tādas struktūrvienības vai pastāvīgās pārstāvniecības nesadalītos ienākumus, ko uzskata par kontrolētu ārvalstu uzņēmumu, kā minēts Direktīvas (ES) 2016/1164 7. panta 1. punktā, un kas ietilpst kādā no šīm kategorijām:

	
	i)	procenti vai jebkādi citi ienākumi no finanšu aktīviem;

	
	ii)	autoratlīdzības vai citi ienākumi no intelektuālā īpašuma;

	
	iii)	dividendes un ienākumi no akciju atsavināšanas;

	
	iv)	ienākumi no finanšu līzinga;

	
	v)	ienākumi no apdrošināšanas, banku un citas finanšu darbības;

	
	vi)	ienākumi no uzņēmumiem atbilstoši rēķiniem, kuri saņem ienākumus no tādu preču pārdošanas un pakalpojumu sniegšanas, kas iepirkti no saistītajiem uzņēmumiem un pārdoti tiem un kas nepievieno nekādu vai pievieno nelielu ekonomisko vērtību.

	
	Pirmo punktu nepiemēro, ja kontrolēts ārvalstu uzņēmums veic būtisku saimniecisko darbību, izmantojot personālu, aprīkojumu, aktīvus un telpas, par ko liecina attiecīgi fakti un apstākļi.

	
	Ja kontrolētais ārvalstu uzņēmums ir trešās valsts, kas nav iekļauts EEZ, rezidents vai atrodas tajā, dalībvalstis var nolemt šo pantu nepiemērot.

	
	2.	Nodokļa bāzē ietveramos ienākumus aprēķina saskaņā ar Padomes Direktīvas (ES) 2016/1164 8. pantu.



Grozījums Nr.		41
Direktīvas priekšlikums
22. pants – 1. punkts
	

	Komisijas ierosinātais teksts
	Grozījums

	1.	BEFIT grupas dalībnieka finanšu grāmatvedības neto ienākumus vai zaudējumus koriģē, lai iegādes fiskālajā gadā izslēgtu jebkādus materiālos pamatlīdzekļus, kuru uzskaites vērtība pirms nolietojuma ir mazāka par 5000 EUR.
	1.	BEFIT grupas dalībnieka finanšu grāmatvedības neto ienākumus vai zaudējumus koriģē, lai iegādes fiskālajā gadā izslēgtu jebkādus materiālos pamatlīdzekļus, kuru uzskaites vērtība pirms nolietojuma ir mazāka par 7500 EUR.



Grozījums Nr.		42
Direktīvas priekšlikums
22. pants – 2. punkts – a apakšpunkts
	

	Komisijas ierosinātais teksts
	Grozījums

	a)	visas būves, kā arī jebkāda cita veida nekustamais īpašums un struktūras, ko izmanto uzņēmējdarbībā: 28 gadi;
	a)	visas būves, kā arī jebkāda cita veida nekustamais īpašums un struktūras, ko izmanto uzņēmējdarbībā, izņemot rūpnieciskās ēkas un celtnes: 30 gadi



Grozījums Nr.		43
Direktīvas priekšlikums
22. pants – 2. punkts – aa apakšpunkts (jauns)
	

	Komisijas ierosinātais teksts
	Grozījums

	
	aa)	rūpnieciskas ēkas un celtnes: 25 gadi;



Grozījums Nr.		44
Direktīvas priekšlikums
22. pants – 2. punkts – b apakšpunkts
	

	Komisijas ierosinātais teksts
	Grozījums

	b)	visi pārējie materiālie pamatlīdzekļi: to lietderīgās lietošanas laiku nosaka saskaņā ar 7. pantā minēto Savienībā pieņemamu grāmatvedības standartu;
	b)	visi pārējie materiālie pamatlīdzekļi: to lietderīgās lietošanas laiku nosaka saskaņā ar 7. pantā minēto Savienībā pieņemamu grāmatvedības standartu, bet tas nav īsāks par 10 gadiem;



Grozījums Nr.		45
Direktīvas priekšlikums
22.a pants (jauns)
	

	Komisijas ierosinātais teksts
	Grozījums

	
	22.a pants

	
	Paātrinātas amortizācijas noteikumi

	
	1.	Atkāpjoties no 22. panta, dalībvalstis piemēro paātrinātu amortizāciju šādu kategoriju pamatlīdzekļiem, ko iegādājušies BEFIT grupas dalībnieki:

	
	a)	aktīvi, kas tieši veicina Savienības klimata un sociālo mērķu sasniegšanu, jo īpaši tīru tehnoloģiju, energoefektivitātes un digitalizācijas uzlabošanu;

	
	b)	aktīvi, kas tieši veicina ANO 2030. gada ilgtspējīgas attīstības mērķu sasniegšanu;

	
	c)	aktīvi, kas tieši veicina Savienības aizsardzības uzlabošanu, jo īpaši tās spēju novērst jaunus apdraudējumus un krīzes un reaģēt uz tiem saskaņā ar Eiropas sagatavotības savienības stratēģiju.

	
	2.	Komisija ar īstenošanas aktu nosaka vajadzīgo satvaru un kritērijus 1. punkta īstenošanai, tostarp aktīvu kategorijas, kam piemērot paātrinātu amortizāciju. Reizi piecos gados Komisija veic 1. punktā minētā paātrinātās amortizācijas režīma novērtējumu, galvenokārt analizējot, vai pasākumi:

	
	a)	ir mērķderīgi,

	
	b)	ir izmaksu ziņā efektīvi, lai sasniegtu to politikas mērķus,

	
	c)	var radīt negatīvas vai negaidītas sekas.

	
	Pēc pirmajā daļā minētā novērtējuma Komisija, ja to uzskata par nepieciešamu, atjaunina īstenošanas aktu reizi 5 gados. Šajā pantā minētos īstenošanas aktus pieņem saskaņā ar 73. pantā minēto pārbaudes procedūru.

	
	3.	Līdz ... [3 mēneši pēc šīs direktīvas spēkā stāšanās dienas] dalībvalstis saskaņā ar 48. panta 2. punktā minēto pienākumu informē Komisiju par saviem spēkā esošajiem paātrinātās amortizācijas valsts līmeņa noteikumiem, kā minēts šā panta 1. un 2. punktā. Dalībvalstis arī sniedz Komisijai visu informāciju, kas vajadzīga, lai veiktu šā panta 2. punktā minēto novērtējumu.

	
	4.	Dalībvalstis informē Komisiju par saviem jaunajiem paātrināta nolietojuma noteikumiem 6 mēnešus pirms to stāšanās spēkā valsts līmenī, ievērojot 48. panta 2. punktā noteikto pienākumu.



Grozījums Nr.		46
Direktīvas priekšlikums
23. pants – 5.a punkts (jauns)
	

	Komisijas ierosinātais teksts
	Grozījums

	
	5.a	Dalībvalstis nedrīkst BEFIT grupas dalībniekam piešķirt citas tiesības uz nolietojumu, kas nav norādītas šajā iedaļā.



Grozījums Nr.		47
Direktīvas priekšlikums
25. pants – 1. punkts
	

	Komisijas ierosinātais teksts
	Grozījums

	1.	Iegādes izmaksas, izveides izmaksas vai uzlabošanas izmaksas kopā ar attiecīgo datumu, kad sākta lietošana pēc iegādes, izveides vai uzlabošanas, iegrāmato pamatlīdzekļu reģistrā par katru pamatlīdzekli atsevišķi.
	1.	Iegādes izmaksas, izveides izmaksas vai uzlabošanas izmaksas kopā ar attiecīgo datumu, kad sākta lietošana pēc iegādes, izveides vai uzlabošanas, iegrāmato BEFIT grupaspamatlīdzekļu reģistrā par katru pamatlīdzekli atsevišķi.



Grozījums Nr.		48
Direktīvas priekšlikums
25. pants – 3. punkts – ievaddaļa 
	

	Komisijas ierosinātais teksts
	Grozījums

	3.	Pamatlīdzekļu reģistrā ierakstus veic tādā veidā, kas nodrošina pietiekamu informāciju, tostarp datus par nolietojumu, kas ļauj aprēķināt provizorisko nodokļu rezultātu:
	3.	Pamatlīdzekļu reģistrā ierakstus veic tādā veidā, kas nodrošina pietiekamu informāciju, tostarp datus par nolietojumu, lai aprēķinātu provizorisko nodokļu rezultātu. BEFIT grupa glabā pamatlīdzekļu reģistra kopiju 5 gadus no brīža, kad beigusies šāda aktīva amortizācija. Pamatlīdzekļu sarakstā iekļauj vismaz šādu informāciju:



Grozījums Nr.		49
Direktīvas priekšlikums
38. pants
	

	Komisijas ierosinātais teksts
	Grozījums

	Ja uzņēmums vai pastāvīgā pārstāvniecība pievienojas BEFIT grupai, no tās BEFIT nodokļu bāzes daļas, kura noteikta saskaņā ar III nodaļu, atskaita visus nekompensētos zaudējumus, kas radušies pirms pievienošanās dienas, saskaņā ar tās dalībvalsts tiesību aktiem uzņēmumu ienākuma nodokļa jomā, kurā uzņēmums ir rezidents nodokļu vajadzībām vai kurā atrodas pastāvīgā pārstāvniecība.
	Ja uzņēmums vai pastāvīgā pārstāvniecība pievienojas BEFIT grupai, no tās BEFIT nodokļu bāzes daļas, kura noteikta saskaņā ar III nodaļu, atskaita visus nekompensētos zaudējumus, kas radušies līdz piecus gadus pirms pievienošanās dienas, saskaņā ar tās dalībvalsts tiesību aktiem uzņēmumu ienākuma nodokļa jomā, kurā uzņēmums ir rezidents nodokļu vajadzībām vai kurā atrodas pastāvīgā pārstāvniecība.


Grozījums Nr.		50
Direktīvas priekšlikums
41. pants – 1. punkts – 1. daļa
	

	Komisijas ierosinātais teksts
	Grozījums

	Neatkarīgi no 9. panta, ja akciju pārdošanas rezultātā BEFIT grupas dalībnieks izstājas no BEFIT grupas un šajā vai iepriekšējā fiskālajā gadā šis BEFIT grupas dalībnieks BEFIT grupas iekšējā darījumā ir ieguvis vienu vai vairākus pamatlīdzekļus, tad summu, kas atbilst guvumam vai zaudējumiem, ko rada šo pamatlīdzekļu atsavināšana BEFIT grupas ietvaros, iekļauj tā BEFIT grupas dalībnieka finanšu grāmatvedības neto ienākumos vai zaudējumos, kuram piederēja aktīvi pirms atsavināšanas BEFIT grupas ietvaros.
	(Neattiecas uz tekstu latviešu valodā.)



Grozījums Nr.		51
Direktīvas priekšlikums
41. pants – 1. punkts – 2. daļa
	

	Komisijas ierosinātais teksts
	Grozījums

	Pirmo daļu nepiemēro, ja BEFIT grupas dalībnieks pierāda, ka BEFIT grupas iekšējais darījums ir veikts pamatotu komerciālu iemeslu dēļ.
	Pirmo daļu nepiemēro, ja BEFIT grupas dalībnieks pierāda, ka BEFIT grupas iekšējais darījums ir veikts pamatotu komerciālu iemeslu dēļ Direktīvas 2009/133/EK 15. panta 1. punkta a) apakšpunkta nozīmē.



Grozījums Nr.		52
Direktīvas priekšlikums
42. pants – 2. punkts – b apakšpunkts
	

	Komisijas ierosinātais teksts
	Grozījums

	b)	negatīva summa, tad zaudējumus pārnes uz nākamajiem periodiem un tos kompensē no nākamās pozitīvās konsolidētās BEFIT nodokļu bāzes.
	b)	negatīva summa, tad zaudējumus nosaka attiecībā pret galīgā mātesuzņēmuma ar nodokli apliekamiem ienākumiem, pārnes uz nākamajiem periodiem ne vairāk kā 5 gadu laikā un kompensē no nākamās pozitīvās konsolidētās BEFIT nodokļu bāzes. Atskaitījums aprēķina kā proporcionālu daļu no galīgā mātesuzņēmuma turējuma tās attiecīgajos meitasuzņēmumos, kā minēts 3. panta 1. punktā, un pilnā apmērā pastāvīgajās pārstāvniecībās. Nodokļu maksātāja rezidenta nodokļa bāzes samazinājuma rezultātā neveidojas negatīva summa.


Grozījums Nr.		53
Direktīvas priekšlikums
43. pants – 1.a punkts (jauns)
	

	Komisijas ierosinātais teksts
	Grozījums

	
	1.a	Komisija nodrošina skaidrus un saskaņotus kritērijus faktisko īpašnieku noteikšanai. Šo kritēriju mērķis ir nodrošināt atbrīvojuma sistēmas konsekventu piemērošanu, mazināt juridisko nenoteiktību un novērst ļaunprātīgu izmantošanu. Kritērijus izstrādā, apspriežoties ar dalībvalstīm, un attiecīgā gadījumā saskaņo ar starptautiskajiem standartiem.



Grozījums Nr.		54
Direktīvas priekšlikums
45. pants – 1. punkts – 1. daļa
	

	Komisijas ierosinātais teksts
	Grozījums

	Par katru fiskālo gadu no 2028. gada 1. jūlija līdz vēlākais 2035. gada 30. jūnijam (“pārejas periods”) BEFIT nodokļu bāzi sadala BEFIT grupas dalībniekiem saskaņā ar pamatsadales procentālo daļu.
	Par katru fiskālo gadu no 2028. gada 1. jūlija līdz vēlākais 2033. gada 30. jūnijam (“pārejas periods”) BEFIT nodokļu bāzi sadala BEFIT grupas dalībniekiem saskaņā ar pamatsadales procentālo daļu.



Grozījums Nr.		55
Direktīvas priekšlikums
45. pants – 1. punkts – 2. daļa
	

	Komisijas ierosinātais teksts
	Grozījums

	Grupām, kurām šī direktīva kļūst piemērojama pēc pirmā fiskālā gada beigām, kad šo direktīvu sāk piemērot, pirmajā daļā minētais pārejas periods beidzas vēlākais 2035. gada 30. jūnijā.
	Grupām, kurām šī direktīva kļūst piemērojama pēc pirmā fiskālā gada beigām, kad šo direktīvu sāk piemērot, pirmajā daļā minētais pārejas periods beidzas vēlākais 2033. gada 30. jūnijā.



Grozījums Nr.		56
Direktīvas priekšlikums
45. pants – 3. punkts – a apakšpunkts
	

	Komisijas ierosinātais teksts
	Grozījums

	a)	zema riska zona: ja BEFIT grupas dalībnieka radušies izdevumi vai gūtie ienākumi no BEFIT grupas iekšējiem darījumiem fiskālajā gadā palielinās par mazāk nekā 10 % no BEFIT grupas iekšējiem darījumiem salīdzinājumā ar vidējiem izdevumiem vai ienākumiem iepriekšējos trijos fiskālajos gados;
	a)	zema riska zona: ja BEFIT grupas dalībnieka radušies izdevumi vai gūtie ienākumi no BEFIT grupas iekšējiem darījumiem fiskālajā gadā palielinās par mazāk nekā 15 % no BEFIT grupas iekšējiem darījumiem salīdzinājumā ar vidējiem izdevumiem vai ienākumiem iepriekšējos trijos fiskālajos gados;



Grozījums Nr.		57
Direktīvas priekšlikums
45. pants – 3. punkts – b apakšpunkts
	

	Komisijas ierosinātais teksts
	Grozījums

	b)	augsta riska zona: ja BEFIT grupas dalībnieka radušies izdevumi vai gūtie ienākumi no BEFIT grupas iekšējiem darījumiem fiskālajā gadā palielinās par 10 % vai vairāk no BEFIT grupas iekšējiem darījumiem salīdzinājumā ar vidējiem izdevumiem vai ienākumiem iepriekšējos trijos fiskālajos gados.
	b)	augsta riska zona: ja BEFIT grupas dalībnieka radušies izdevumi vai gūtie ienākumi no BEFIT grupas iekšējiem darījumiem fiskālajā gadā palielinās par 15 % vai vairāk no BEFIT grupas iekšējiem darījumiem salīdzinājumā ar vidējiem izdevumiem vai ienākumiem iepriekšējos trijos fiskālajos gados.



Grozījums Nr.		58
Direktīvas priekšlikums
45. pants – 5. punkts
	

	Komisijas ierosinātais teksts
	Grozījums

	5.	Neatkarīgi no 13. panta 2. punkta Padomes Direktīvas (ES) 2016/1164 2. pantā minētās pārsniedzošās aizņēmumu izmaksas, kas rodas no darījuma starp BEFIT grupas dalībniekiem, neatzīst BEFIT grupas dalībnieka, kuram rodas šādas izmaksas, pamatsadales procentuālās daļas aprēķina vajadzībām.
	5.	Neatkarīgi no 13. panta 2. punkta Padomes Direktīvas (ES) 2016/1164 2. pantā minētās pārsniedzošās aizņēmumu izmaksas, kas rodas no darījuma starp BEFIT grupas dalībniekiem, neatzīst BEFIT grupas dalībnieka, kuram rodas šādas izmaksas, pamatsadales procentuālās daļas aprēķina vajadzībām. Valstis veic atbilstošus pasākumus, lai mudinātu uzņēmumus samazināt šos riskus.



Grozījums Nr.		59
Direktīvas priekšlikums
45. pants – 9. punkts
	

	Komisijas ierosinātais teksts
	Grozījums

	9.	Komisija veic pārejas noteikuma visaptverošu pārskatīšanu, kuras ietvaros tā sagatavo pētījumu par izvēlētās formulas faktoru iespējamo sastāvu un svērumu un iesniedz Padomei ziņojumu līdz trešā fiskālā gada beigām 1. punktā minētajā pārejas periodā. Ja Komisija, ņemot vērā šā ziņojuma secinājumus, uzskata to par lietderīgu, tā var pārejas periodā pieņemt tiesību akta priekšlikumu, lai grozītu šo direktīvu, ieviešot BEFIT nodokļu bāzes sadales metodi, kurā izmanto sadalījuma formulu un pamatojas uz faktoriem.
	svītrots



Grozījums Nr.		60
Direktīvas priekšlikums
45. pants – 10. punkts
	

	Komisijas ierosinātais teksts
	Grozījums

	10.	Šā panta 1. līdz 8. punktā paredzētos noteikumus turpina piemērot līdz brīdim, kad stājas spēkā jebkādi to grozījumi.
	10.	Šā panta 1. līdz 8. punktā paredzētos noteikumus turpina piemērot, līdz stājas spēkā jebkādi to grozījumi, kas ierosināti saskaņā ar 77. panta 1.b punktu.



Grozījums Nr.		61
Direktīvas priekšlikums
48. pants – 2. punkts
	

	Komisijas ierosinātais teksts
	Grozījums

	[bookmark: _Hlk143621900]2.	Papildus 1. punktā uzskaitītajām korekcijām dalībvalsts var, izmantojot papildu posteņus, atļaut palielināt vai samazināt BEFIT grupas dalībniekiem, kas minētajā dalībvalstī ir rezidenti nodokļu vajadzībām vai atrodas pastāvīgas pārstāvniecības formā, iedalīto daļu.
	2.	Papildus 1. punktā uzskaitītajām korekcijām dalībvalsts var saskaņā ar Direktīvu (ES) 2022/2523, izmantojot papildu posteņus, atļaut palielināt vai samazināt BEFIT grupas dalībniekiem, kas minētajā dalībvalstī ir rezidenti nodokļu vajadzībām vai atrodas pastāvīgas pārstāvniecības formā, iedalīto daļu.



Grozījums Nr.		62
Direktīvas priekšlikums
48. pants – 2.a punkts (jauns)
	

	Komisijas ierosinātais teksts
	Grozījums

	
	2.a	Dalībvalsts, kura sniedz stimulus pētniecības un izstrādes jomā, cenšas nepiedāvāt uz darbības rezultātiem balstītus stimulus, piemēram, “patentlodziņa” režīmu, kas samazinātu tiem BEFIT grupas dalībniekiem iedalīto daļu, kuri minētajā dalībvalstī ir rezidenti nodokļu vajadzībām vai kuriem tur ir pastāvīgā pārstāvniecība.



Grozījums Nr.		63
Direktīvas priekšlikums
48. pants – 2.b punkts (jauns)
	

	Komisijas ierosinātais teksts
	Grozījums

	
	2.b	Lai novērstu nodokļu dubultu uzlikšanu, kas rodas, šai direktīvai mijiedarbojoties ar divpusējiem nodokļu nolīgumiem ar trešām valstīm, dalībvalstis attiecīgā gadījumā nodrošina vajadzīgos pielāgojumus saskaņā ar savām Līgumos noteiktajām saistībām. Komisija var atvieglot koordināciju un vajadzības gadījumā izdot pamatnostādnes, lai veicinātu konsekventu piemērošanu visās dalībvalstīs. 


Grozījums Nr.		64
Direktīvas priekšlikums
57. pants – 2. punkts
	

	Komisijas ierosinātais teksts
	Grozījums

	2.	BEFIT informācijas deklarāciju iesniedz iesniegšanas iestādei ne vēlāk kā četrus mēnešus pēc fiskālā gada beigām.
	2.	BEFIT informācijas deklarāciju iesniedz iesniegšanas iestādei ne vēlāk kā sešus mēnešus pēc fiskālā gada beigām.



Grozījums Nr.		65
Direktīvas priekšlikums
57. pants – 3.a punkts (jauns)
	

	Komisijas ierosinātais teksts
	Grozījums

	
	3.a	Šī panta 3. punkta d) apakšpunkta ii) punkta nolūkā visus apliecinošos dokumentus, kas izmantoti, lai izveidotu minētajā punktā norādīto BEFIT nodokļa bāzi, glabā 10 gadus, lai tos varētu darīt pieejamus visu to dalībvalstu kompetentajām iestādēm, kurās BEFIT grupas dalībnieki ir rezidenti nodokļu vajadzībām vai kurās ir to pastāvīgā pārstāvniecība.




Grozījums Nr.		66
Direktīvas priekšlikums
57. pants – 4.a punkts (jauns)
	

	Komisijas ierosinātais teksts
	Grozījums

	
	4.a	BEFIT komandas izmanto visas esošās procedūras un pasākumus, ko piedāvā Direktīva 2011/16/ES1a, lai nodrošinātu efektīvu sadarbību un informācijas apmaiņu starp valstu nodokļu administrācijām.

	
	__________

	
	1a Padomes Direktīva 2011/16/ES (2011. gada 15. februāris) par administratīvu sadarbību nodokļu jomā un ar ko atceļ Direktīvu 77/799/EEK (OV L 64, 11.3.2011., 1. lpp., ELI: http://data.europa.eu/eli/dir/2011/16/oj).



Grozījums Nr.		67
Direktīvas priekšlikums
58. pants – 1. punkts
	

	Komisijas ierosinātais teksts
	Grozījums

	1.	Iesniedzējvienība divu mēnešu laikā pēc šādas deklarācijas savlaicīgas iesniegšanas paziņo iesniegšanas iestādei par kļūdām BEFIT informācijas deklarācijā.
	1.	Iesniedzējvienība trīs mēnešu laikā pēc šādas deklarācijas savlaicīgas iesniegšanas paziņo iesniegšanas iestādei par kļūdām BEFIT informācijas deklarācijā.



Grozījums Nr.		68
Direktīvas priekšlikums
60. pants – 2.a punkts (jauns)
	

	Komisijas ierosinātais teksts
	Grozījums

	
	2.a	Dalībvalstis nodrošina pietiekamus cilvēkresursus BEFIT komandai, kā arī sniedz BEFIT komandas pārstāvjiem vajadzīgo saturu un valodu apmācību.



Grozījums Nr.		69
Direktīvas priekšlikums
60. pants – 3. punkts
	

	Komisijas ierosinātais teksts
	Grozījums

	3.	Informāciju, ko paziņo BEFIT komandas dalībnieku starpā, pēc iespējas sniedz elektroniski, izmantojot BEFIT sadarbības rīku.
	3.	Informāciju, ko paziņo BEFIT komandas dalībnieku starpā, pēc iespējas sniedz elektroniski, izmantojot drošu savienojumu vai drošu tīklu un BEFIT sadarbības rīku.



Grozījums Nr.		70
Direktīvas priekšlikums
60. pants – 4. punkts
	

	Komisijas ierosinātais teksts
	Grozījums

	4.	Lai atvieglotu BEFIT komandas darbību un saziņu, Komisija ar īstenošanas aktiem standartizē informācijas paziņošanu BEFIT komandas dalībnieku starpā, izmantojot BEFIT sadarbības rīku. Minētos īstenošanas aktus pieņem saskaņā ar pārbaudes procedūru, kas minēta 73. pantā.
	4.	Lai atvieglotu BEFIT komandas darbību un saziņu, Komisija ar īstenošanas aktiem standartizē informācijas paziņošanu BEFIT komandas dalībnieku starpā, izmantojot BEFIT sadarbības rīku un atbalstot drošu informācijas nodošanu. Minētos īstenošanas aktus pieņem saskaņā ar pārbaudes procedūru, kas minēta 73. pantā.



Grozījums Nr.		71
Direktīvas priekšlikums
63. pants – 1. punkts
	

	Komisijas ierosinātais teksts
	Grozījums

	1.	BEFIT grupas dalībnieks divu mēnešu laikā pēc šādas deklarācijas savlaicīgas iesniegšanas paziņo tās dalībvalsts kompetentajai iestādei, kurā tas ir rezidents nodokļu vajadzībām vai atrodas pastāvīgas pārstāvniecības formā, par kļūdām atsevišķajā nodokļu deklarācijā.
	1.	BEFIT grupas dalībnieks trīs mēnešu laikā pēc šādas deklarācijas savlaicīgas iesniegšanas paziņo tās dalībvalsts kompetentajai iestādei, kurā tas ir rezidents nodokļu vajadzībām vai atrodas pastāvīgas pārstāvniecības formā, par kļūdām atsevišķajā nodokļu deklarācijā.



Grozījums Nr.		72
Direktīvas priekšlikums
65. pants – 1. punkts
	

	Komisijas ierosinātais teksts
	Grozījums

	1.	Dalībvalsts kompetentā iestāde var ierosināt un koordinēt BEFIT grupas dalībnieku, kas minētajā dalībvalstī ir rezidenti nodokļu vajadzībām vai atrodas pastāvīgas pārstāvniecības formā, revīzijas.
	1.	Dalībvalsts kompetentā iestāde var ierosināt un koordinēt BEFIT grupas dalībnieku, kas minētajā dalībvalstī ir rezidenti nodokļu vajadzībām vai atrodas pastāvīgas pārstāvniecības formā, revīzijas. Minētā kompetentā iestāde informē pārējos BEFIT komandas dalībniekus viena mēneša laikā pēc šādas revīzijas sākšanas.



Grozījums Nr.		73
Direktīvas priekšlikums
67. pants – 1. punkts
	

	Komisijas ierosinātais teksts
	Grozījums

	1.	BEFIT grupas dalībnieks var pārsūdzēt saskaņā ar 64. pantu veiktā atsevišķā nodokļu aprēķina saturu tās dalībvalsts kompetentajā iestādē, kurā minētais BEFIT grupas dalībnieks ir rezidents nodokļu vajadzībām vai atrodas pastāvīgas pārstāvniecības formā, divu mēnešu laikā pēc tam, kad tam aprēķins paziņots. Administratīvās pārsūdzības izskatītājai iestādei vajadzētu būt kompetentai izskatīt pārsūdzības pirmajā instancē saskaņā ar BEFIT grupas dalībnieka dalībvalsts tiesību aktiem. Administratīvo pārsūdzību reglamentē tās dalībvalsts tiesību akti, kurā BEFIT grupas dalībnieks ir rezidents nodokļu vajadzībām vai atrodas pastāvīgās pārstāvniecības formā. Ja dalībvalstī, kurā BEFIT grupas dalībnieks ir rezidents nodokļu vajadzībām vai atrodas pastāvīgas pārstāvniecības formā, šādas administratīvas struktūras nav, tad BEFIT grupas dalībnieks var iesniegt pārsūdzību tieši tiesā.
	1.	BEFIT grupas dalībnieks var pārsūdzēt saskaņā ar 64. pantu veiktā atsevišķā nodokļu aprēķina saturu tās dalībvalsts kompetentajā iestādē, kurā minētais BEFIT grupas dalībnieks ir rezidents nodokļu vajadzībām vai atrodas pastāvīgas pārstāvniecības formā, trīs mēnešu laikā pēc tam, kad aprēķins tam paziņots. Administratīvās pārsūdzības izskatītājai iestādei vajadzētu būt kompetentai izskatīt pārsūdzības pirmajā instancē saskaņā ar BEFIT grupas dalībnieka dalībvalsts tiesību aktiem. Administratīvo pārsūdzību reglamentē tās dalībvalsts tiesību akti, kurā BEFIT grupas dalībnieks ir rezidents nodokļu vajadzībām vai atrodas pastāvīgās pārstāvniecības formā. Ja dalībvalstī, kurā BEFIT grupas dalībnieks ir rezidents nodokļu vajadzībām vai atrodas pastāvīgas pārstāvniecības formā, šādas administratīvas struktūras nav, tad BEFIT grupas dalībnieks var iesniegt pārsūdzību tieši tiesā.



Grozījums Nr.		74
Direktīvas priekšlikums
68. pants – 1. punkts
	

	Komisijas ierosinātais teksts
	Grozījums

	1.	Ja lēmums saskaņā ar 66. pantu ir apstiprināts vai ir atšķirīgs , iesniedzējvienībai ir tiesības iesniegt pārsūdzību tieši tās dalībvalsts tiesās, kurā tā ir rezidente nodokļu vajadzībām vai atrodas pastāvīgas pārstāvniecības formā, divu mēnešu laikā pēc administratīvās pārsūdzības struktūras lēmuma saņemšanas. Pārsūdzību tiesā reglamentē tās dalībvalsts tiesību akti, kurā iesniedzējvienība ir rezidente nodokļu vajadzībām vai atrodas pastāvīgas pārstāvniecības formā.
	1.	Ja lēmums saskaņā ar 66. pantu ir apstiprināts vai ir atšķirīgs , iesniedzējvienībai ir tiesības iesniegt pārsūdzību tieši tās dalībvalsts tiesās, kurā tā ir rezidente nodokļu vajadzībām vai atrodas pastāvīgas pārstāvniecības formā, 3 mēnešu laikā pēc administratīvās pārsūdzības struktūras lēmuma saņemšanas. Pārsūdzību tiesā reglamentē tās dalībvalsts tiesību akti, kurā iesniedzējvienība ir rezidente nodokļu vajadzībām vai atrodas pastāvīgas pārstāvniecības formā.



Grozījums Nr.		75
Direktīvas priekšlikums
69. pants – 1. punkts
	

	Komisijas ierosinātais teksts
	Grozījums

	1.	Ja lēmums saskaņā ar 67. pantu ir apstiprināts vai atšķirīgs, BEFIT grupas dalībniekam ir tiesības iesniegt pārsūdzību tās dalībvalsts tiesās, kurā tas ir rezidents nodokļu vajadzībām vai atrodas pastāvīgas pārstāvniecības formā, divu mēnešu laikā pēc tam, kad tam paziņots 67. pantā minētās administratīvās pārsūdzības struktūras lēmums. Pārsūdzību tiesā reglamentē tās dalībvalsts tiesību akti, kurā BEFIT grupas dalībnieks ir rezidents nodokļu vajadzībām vai atrodas pastāvīgās pārstāvniecības formā.
	1.	Ja lēmums saskaņā ar 67. pantu ir apstiprināts vai atšķirīgs, BEFIT grupas dalībniekam ir tiesības iesniegt pārsūdzību tās dalībvalsts tiesās, kurā tas ir rezidents nodokļu vajadzībām vai atrodas pastāvīgas pārstāvniecības formā, 3 mēnešu laikā pēc tam, kad tam paziņots 67. pantā minētās administratīvās pārsūdzības struktūras lēmums. Pārsūdzību tiesā reglamentē tās dalībvalsts tiesību akti, kurā BEFIT grupas dalībnieks ir rezidents nodokļu vajadzībām vai atrodas pastāvīgās pārstāvniecības formā.



Grozījums Nr.		76
Direktīvas priekšlikums
70. pants – 1. daļa
	

	Komisijas ierosinātais teksts
	Grozījums

	Ja administratīvās pārsūdzības vai pārsūdzības tiesā rezultātā ir vajadzīgi grozījumi viena vai vairāku BEFIT grupas dalībnieku atsevišķajā nodokļu aprēķinā, tad dalībvalstis veic atbilstīgus pasākumus, lai nodrošinātu, ka šādi grozījumi joprojām ir iespējami neatkarīgi no jebkādiem termiņiem dalībvalstu tiesību aktos.
	Ja administratīvās pārsūdzības vai pārsūdzības tiesā rezultātā ir vajadzīgi grozījumi BEFIT grupas nodokļu aprēķinā, vai arī viena vai vairāku BEFIT grupas dalībnieku atsevišķajā nodokļu aprēķinā, tad dalībvalstis veic atbilstīgus pasākumus, lai nodrošinātu, ka desmit gadu periodā šādi grozījumi ir joprojām iespējami.



Grozījums Nr.		77
Direktīvas priekšlikums
72. pants – 1. daļa
	

	Komisijas ierosinātais teksts
	Grozījums

	Dalībvalstis paredz noteikumus par sodiem, ko piemēro par to valsts noteikumu pārkāpumiem, kuri pieņemti saskaņā ar šo direktīvu, un veic visus vajadzīgos pasākumus, lai nodrošinātu to piemērošanu un izpildi. Paredzētie sodi un atbilstības pasākumi ir efektīvi, samērīgi un atturoši.
	Dalībvalstis paredz noteikumus par sodiem, ko piemēro par to valsts noteikumu pārkāpumiem, kuri pieņemti saskaņā ar šo direktīvu, un veic visus vajadzīgos pasākumus, lai nodrošinātu to piemērošanu un izpildi. Paredzētie sodi un atbilstības pasākumi ir efektīvi, samērīgi un atturoši. Sodus nosaka vismaz 0,1 % apmērā no BEFIT grupas apgrozījuma, ja saskaņā ar 59. pantu netiek iesniegta BEFIT informācijas deklarācija un ja BEFIT informācijas deklarācijā ir norādīti apzināti sagrozīti fakti.



Grozījums Nr.		78
Direktīvas priekšlikums
77. pants – 1.a punkts (jauns)
	

	Komisijas ierosinātais teksts
	Grozījums

	
	1.a	Šī panta 1. punktā minētā BEFIT izvērtējuma ietvaros Komisija visaptveroši pārskata pārejas noteikumu un izstrādā pastāvīgu metodi BEFIT nodokļu bāzes sadalei. Pirms pastāvīgas metodes izstrādes veic visaptverošu ietekmes novērtējumu un atbilstīgi apspriežas ar ieinteresētajām personām saskaņā ar Komisijas labāka regulējuma principiem.



Grozījums Nr.		79
Direktīvas priekšlikums
77. pants – 1.b punkts (jauns)
	

	Komisijas ierosinātais teksts
	Grozījums

	
	1.b	Līdz pārejas perioda beigām Komisija iesniedz tiesību akta priekšlikumu, lai grozītu šo direktīvu un ieviestu pastāvīgu BEFIT nodokļa bāzes sadales metodi, kas aizstātu pārejas sadales formulu. Pastāvīgajā BEFIT nodokļa bāzes sadales metodē ņem vērā visaptverošā ietekmes novērtējuma secinājumus un iekļauj šādus četrus faktorus: pārdošanas apjoms, darbaspēks, aktīvi un digitālā klātbūtne.



Grozījums Nr.		80
Direktīvas priekšlikums
77. pants – 2. punkts
	

	Komisijas ierosinātais teksts
	Grozījums

	2.	Dalībvalstis paziņo Komisijai attiecīgo informāciju direktīvas izvērtēšanai saskaņā ar 3. punktu, tostarp apkopotus datus par BEFIT grupas dalībniekiem, kuri ir rezidenti nodokļu vajadzībām to jurisdikcijā, un tās pastāvīgajām pārstāvniecībām, kuras darbojas to jurisdikcijā, lai pienācīgi novērtētu pārejas sadales noteikuma un Direktīvas (ES) 2022/2523 ietekmi, kā arī novērtētu situāciju saistībā ar pirmo pīlāru Paziņojumā par divu pīlāru risinājumu attiecībā uz tādu nodokļu problēmu novēršanu, kas rodas no ekonomikas digitalizācijas, par ko 2021. gada 8. oktobrī vienojās ESAO/G20 iekļaujošais satvars BEPS jomā.
	2.	Dalībvalstis paziņo Eiropas Parlamentam un Komisijai attiecīgo informāciju direktīvas izvērtēšanai saskaņā ar 3. punktu, tostarp apkopotus datus par BEFIT grupas dalībniekiem, kuri ir rezidenti nodokļu vajadzībām to jurisdikcijā, un tās pastāvīgajām pārstāvniecībām, kuras darbojas to jurisdikcijā, lai pienācīgi novērtētu:

	
	i)	pārejas sadales noteikuma ietekmi;

	
	ii)	saistību ar citiem tiesību aktiem uzņēmumu nodokļu jomā, proti, ar Direktīvu (ES) 2022/2523, kā arī novērtētu situāciju saistībā ar pirmo pīlāru Paziņojumā par divu pīlāru risinājumu attiecībā uz tādu nodokļu problēmu novēršanu, kas rodas no ekonomikas digitalizācijas, par ko 2021. gada 8. oktobrī vienojās ESAO/G20 iekļaujošais satvars BEPS jomā;

	
	iii)	šīs direktīvas darbības jomas būtiskumu un jo īpaši tās iespējamo paplašināšanu, lai iekļautu lielas grupas, kā minēts Direktīvas 2013/34/ES 3. panta 7. punktā;

	
	iv)	to, cik būtiska būtu pārvadājumu ienākuma izņemšana no provizoriskā ar nodokli apliekamā rezultāta;

	
	v)	ietekmi uz nodokļu dubultās uzlikšanas novēršanas līgumiem;

	
	vi)	divu nodokļu sistēmu līdzāspastāvēšanas Savienības un valstu līmenī ietekmi uz uzņēmēju un nodokļu administrāciju administratīvo slogu, kurš izriet no II nodaļas 5. iedaļas piemērošanas;

	
	vii)	nodokļa bāzes sadales ietekmi uz dalībvalsts ieņēmumiem;

	
	viii)	ietekmi, ko rada uz sadali balstīto nodokļu sistēmu, kā minēts 49. pantā, līdzāspastāvēšana ar tradicionālajām uzņēmumu ienākuma nodokļa sistēmām, kuru pamatā ir ikgadējo nodokļu piemērošana uzņēmumu peļņai;

	
	ix)	to, kā divpusējie pirmspievienošanās nodokļu nolīgumi mijiedarbojas ar šīs direktīvas 2. panta 2. punktā minēto atkāpi.



Grozījums Nr.		81
Direktīvas priekšlikums
77. pants – 4. punkts
	

	Komisijas ierosinātais teksts
	Grozījums

	4.	Komisija saglabā tai saskaņā ar 2. punktu paziņotās informācijas konfidencialitāti saskaņā ar Savienības iestādēm piemērojamajiem noteikumiem un šīs direktīvas 76. pantu.
	4.	Eiropas Parlaments un Komisija saglabā tiem saskaņā ar 2. punktu paziņotās informācijas konfidencialitāti saskaņā ar Savienības iestādēm piemērojamajiem noteikumiem un šīs direktīvas 76. pantu.

